armvectores/hy_wikipedia_2023 huggingface dataset:
Սուրբ Աստվածածին եկեղեցի (Բամբակաշատ)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի, Հայ առաքելական եկեղեցի Հայաստանի Արմավիրի մարզի Բամբակաշատ գյուղում։ Ընդգրկված է Բամբակաշատի պատմության և մշակույթի անշարժ հուշարձանների ցանկում։


== Պատմություն ==
Եկեղեցու տեղում նախկինում եղել է փայտաշեն տանիքով մատուռ։ 1901-1914 թվականներին քահանա տեր Հովհաննեսի, գյուղի բնակիչների ուժերով և Նոր Նախիջևանի հայ համայնքի օժանդակությամբ կառուցվել է Սուրբ Աստվածածին եկեղեցին, որի օծման արարողությունը կատարել է Ամենայն Հայոց կաթողիկոս Խրիմյան Հայրիկը։
Եկեղեցին ժամանակի ընթացքում երկու անգամ վերանորոգվել է։ Եկեղեցու երկրորդ վերանորոգումն իրականացվել է Ամենայն Հայոց կաթողիկոս Վազգեն Առաջինի օրոք (1991)։ Խորհրդային կարգերի հաստատման առաջին շրջանում եկեղեցին վերածվեց թունաքիմիկատների պահեստի։ Կառուցման և վերանորոգման վերաբերյալ պահպանվել է արձանագրություն եկեղեցու մուտքի մոտ։ Վերանորոգումից հետո եկեղեցին վերստին գործում է և իրականացնում իր հոգևոր առաքելությունը։
Եկեղեցու 100-ամյակի կապակցությամբ բակը բարեկարգվել է, տեղադրվել է նոր ցանկապատ, փոխվել է խորանի խաչը։ Եկեղեցու բակում տեղադրվել է 2 խաչքար, որից մեկը նվիրված է մեծ եղեռնի անմեղ զոհերի հիշատակին (հեղինակ՝ բամբակաշատցի տվերաբնակ բարերար Լևոն Սոլկարյան)։


== Գրականություն ==
Միքայելյան Վ. Ա., Արմավիրի մարզ պատմամշակութային ակնարկ, Երևան, 2010։


== Ծանոթագրություններ ==


== Արտաքին հղումներ ==
Բամբակաշատի Սբ. Աստվածածին եկեղեցին դարձավ 100 տարեկան
Տուրաս

Տուրաս (ռուս.՝ Турас), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Լունմիչ գետի աջ ափին՝ 9 կմ հեռավորության վրա։ Գետի երկարությունը 53 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000023429
Հիդրոլոգիական ուսումնասիրությունների կոդը - 103002342
Ավազանի կոդը -  03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Homemade Dynamite

Homemade Dynamite, նորզելանդացի երգչուհի Լորդի երգն է՝ իր երկրորդ ստուդիական ալբոմ Melodrama–ից (2017)։ 2017 թվականի սեպտեմբերի 15–ին երգի ռեմիքս տարբերակը՝ Քալիդի, Փոստ Մալոնի և SZA–ի մասնակցությամբ, թողարկվեց որպես ալբոմի երրորդ սինգլ։ 2017 թվականի օգոստոսի 27–ին Լորդը կատարեց երգը 2017 MTV Video Music Awards–ի ժամանակ, որից հետո էլ հայտարարվեց, որ երգը ծառայելու է որպես հաջորդ սինգլ։


== Հիթ–շքերթներ ==


== Հավաստագրումներ ==


== Պատմություան թողարկում ==


== Ծանոթագրություններ ==


== Արտաքին հղումներ ==
"Homemade Dynamite" (Live at the 2017 MTV VMAS) ՅուԹյուբում
Ռեիկամա

Ռեիկամա (էստ․՝ Reikama), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թալա (գետակ)

Թալա, գետակ Հայաստանում, Աղստև գետի ավազանում, նրա ձախ վտակը, հոսում է Իջևանի շրջանի տարածքով և մայր գետին միանում Իջևան քաղաքի մոտ։


== Ծանոթագրություններ ==
Մալոկիրսանովկա (Մատվեևո-Կուրգանսկի շրջան)

Մալոկիրսանովկա (ռուս.՝ Малокирсановка), գյուղ Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մալոկիրսանովսկի գյուղական համայնքի վարչական կենտրոնն է։
Իբիցա (օդանավակայան)

Իբիցա օդանավակայան (իսպ.՝ Aeropuerto de Ibiza, IBZ, LEIB), Իբիցայի միջազգային գլխավոր օդանավակայան։ Տեղակայված է կղզու հարավային մասում, Սան Խոսե բնակավայրում` Իբիցա քաղաքից 7 կմ հարավ-արևմուտք։ Օդանավակայանը կիրառվում է Իբիցա և Ֆորմենտերա կղզիներ ժամանող ու այն լքող ուղևորների 95 %-ի փոխադրության համարref :


== Պատմություն ==
Մինչև Իսպանիայի քաղաքացիական պատերազմի սկիզբը Իբիցայի ժամանակակից օդանավակայանի տարածքը հայտնի էր ռազմական ժամանակավոր (վթարային) օդանավակայան։ Պատերազմի ավարտից հետո օդանավակայանը հազվադեպ է օգտագործվել ռազմական նպատակներով։ 1949 թվականի օգոստոսի 13-ին Աեգեոյի կառավարությունը որոշել է օդանավակայանն օգտագործել քաղաքացիական նպատակով` զբոսաշրջիկներ տեղափոխելով ներքին ու միջազգային չվերթերով, սակայն երկու տարի անց օբյեկտը համապատասխան ենթակառուցվածքների բացակայության պատճառով փակվել է։
1954 թվականին որոշում է ընդունվել մոդեռնիզացնել օդանավակայանը։ 1958 թվականի ապրիլի 1-ին Aviaco ընկերությունը կատարել է իր առաջին չվերթերը Իբիցա-Պալմա դե Մալյորկա և Իբիցա-Բարսելոնա ուղղություններով։ Նույն թվականին Iberia ընկերությունը սկսել է թռիչքներ կազմակերպել Բարսելոնա և Վալենսիա։ 1960-ական թվականների առաջին կեսին ընդարձակվել է թռիչքային հրապարակը, անցկացվել լուսավորություն, կառուցվել է ուղևորային տերմինալի նոր շենք։ 1966 թվականի հուլիսի 15-ին օդանավակայանն սկսել է իրականացնել միջազգային չվերթեր, իսկ մեկ տարի անց ստացել է բարձր մակարդակի արտոնագիր։ 1973 թվականին կառուցվել է տերմինալի նոր շենք, իսկ հին շենքը կիրառվել է օդանավակայանի տեխնիկական ու վարչական բլոկի համար։
1980-ական թվականների կեսին օդանավակայանում իրականացվել է հիմնանորոգում։ 2004 թվականին բացվել է ավտոկայանատեղի։ 21-րդ դարի սկզբին Իբիցայի օդանավակայանը չվերթերի կայուն զարգացում է ցուցաբերել` այս ցուցանիշով մտնելով Իսպանիայի խոշորագույն տասը օդանավակայանների մեջ։


== Ենթակառուցվածք ==
Իբիցայի օդանավակայանն ունի միայն մեկ տերմինալ։ Նրա տարածքում կան խանութներ, ռեստորաններ, ավտոմոբիլի վարձակալման գործակալություն, դեղատուն։ Պայմաններ են ստեղծվել հաշմանդամ ուղևորների ազատ տեղաշարժի համար։ Կան մոր ու մանկան սենյակներ, խաղահրապարակներ երեխաների համար։


== Վիճակագրություն ==


== Պատահարներ ==
1972 թվականի հունվարի 7-ին Իբիցայից ոչ հեռու Sud Aviation Caravelle SE 210 ինքնաթիռը, որ չվերթ էր կատարում Վալենսիայից, բախվել է 462 մ բարձրությամբ Ատալայաս լեռանը գագաթից 30 մ ցածր հատվածում։ Բոլոր 104 ուղևորները (անձնակազմի վեց անդամներ և 98 ուղևորներ) մահացել են։ Ինքնաթիռին մոտ 10 կմ էր մնում Իբիցայի օադանավակայան հասնելու համար։


== Ծանոթագրություններ ==


== Արտաքին հղումներ ==
Պաշտոնական կայք
Նորշեն (Մարտունու շրջան)

Անվան այլ կիրառումների համար տե՛ս՝ Նորշեն (այլ կիրառումներ)Նորշեն համայնքը ԼՂՀ հարավարևելյան հատվածում է։ Մարտունի շրջկենտրոնից գտնվում է 26 կմ հեռավորության վրա, իսկ մայրաքաղաք Ստեփանակերտից՝ 47 կմ հեռավորության վրա։


== Աշխարհագրություն ==
Համայնքը լեռնային է, ունի 1878.1 հա տարածք, որից 1163.28 հա գյուղատնտեսական նշանակության, 653.52 հա անտառային հողեր։ Համայնքի տարածքում առկա են թվով 5 աղբյուրներ` «Շենին», «Վերին քյահրիզ», «Շռշռան», «Ներքե քյահրիզ» և «Սփարանց ջուր»։ Նորշեն համայնքում կան 2 ջրահավաք սրահներ, 1-ը գործող։
Առկա են մարմարացած կրաքարի (շահագործվում էր) և կավի հանքային պաշարներ։


== Բնակչություն ==
2015 թվականին Նորշեն համայնքի բնակչության թվաքանակը կազմում է 354 մարդ, կա 86 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Պատմամշակութային հուշարձաններ ==
Համայնքի պատմամշակույթային հուշարձաններն են՝ Սբ. Հովհաննես եկեղեցի (19–րդ դ.), կամուրջ (1912 թ.)։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 53 աշակերտներ։


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==
(3911) Օտոմո

(3911) Օտոմո (անգլ.՝ Otomo), աստերոիդ աստերոիդների հիմնական գոտում։ Հայտնաբերվել է 1940 թվականի օգոստոսի 31-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,037295 ա. մ., առավելագույնը մոտենում է 2,7352 ա. մ. հեռավորության վրա և հեռանում 3,3394 ա. մ.։ Արեգակի շուրջ մեկ ամբողջական պտույտ է կատարում 1933,43 երկրային օրվա ընթացքում, իր ուղեծրով շարժվելով միջինում 0,186197 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3911) Օտոմո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Юморист (երգ)

«Юморист» (ոճավորված որպես ЮМОРИСТ), ռուս ռեփեր FACE-ի երաժշտական սինգլը, թողարկված 2019 թվականի փետրվարի 11-ին՝ որպես Միխայիլ Իդովի համանուն ֆիլմի սաունդթրեք։ Երգն օգտագործվել է ֆիլմի ավարտական տիտրերում։


== Ստեղծում ==
Իդովի խոսքերով Ֆեյսն ինքը որոշեց ձայնագրել «Юморист» երգն այն բանից հետո, երբ դիտեց ֆիլմը։ «Սեպտեմբերին լույս տեսավ Ֆեյսի «Пути неисповедимы» ալբոմը. երաժշտության առումով երկիմաստ, սակայն անսպասելի և թույն ինչպես քաղաքացիական ժեստը։ Այդ ժամանակ ես ավարտում էի ֆիլմի վրա աշխատանքները, և ինձ հանկարծ թվաց, որ Ֆեյսի և գլխավոր հերոսի միջև բավականին հստակ կապ կա։ Եվ Ֆեյսն ու Բորիս Արկադևը՝ մարդիկ, որոնցից հասարակությունը սպասում է, այսպես ասած, պարզ զվարճանքներ, սակայն երկուսն էլ արագ հոգնում են կատակ լինելուց և փորձում են խոսել նրանից, ինչն իրենց իսկապես անհանգստացնում է։ Զուգահեռներն ինձ զարմացնում էին, ես Ֆեյսին ցույց տվեցի ֆիլմը։ Ֆիլմը նրան շատ դուր եկավ, և նա որոշեց երգ ձայնագրել, ինչն անսպասելի օղակ եղավ ֆիլմի իրադարձությունների և արդիության միջև։», - պատմել է ֆիլմի ռեժիսորը։


== Տեսահոլովակ ==
Տեսահոլովակը դուրս է եկել սինգլի հետ միասին, որի բեմադրող ռեժիսոր է հանդես եկել Իդովը։ Հոլովակն իրենից ներկայացնում է ֆիլմի և տեսահոլովակի կադրերի համատեղում։
«Ներկայացումը նկարահանել ենք մեկ հերթափոխի ընթացքում Պետերբուգի նավի տակ քողարկված կառամատույցի կաբարե թատրոնում։ Տեսահոլովակում ռեփերը հանդես է գալիս որպես ֆիլմի գլխավոր հերոսի ալտեր էգո. նա բեմ է դուրս գալիս կլասիկ կոստյումով և սկսում է «զվարճացնել հանդիսատեսին» խոսափողի առջև», - նկարահանումների մասին է պատմել պրոդյուսեր Արտյոմ Վասիլևը։
Առաջին օրվա ընթացքում տեսահոլովակը հավաքել է ավելի քան 2 մլն դիտում, իսկ կես տարվա ընթացքում՝ շուրջ 40 մլն դիտում՝ դառնալով ամենահաջողված տեսահոլովակը Ֆեյսի կարիերայում։


== Դիրքերը հարթակներում ==


== Ծանոթագրություններ ==
Անա Ռոխա Ֆեռնանդես

Անա Ռոխա Ֆեռնանդես (գերմաներեն՝ Ana Rocha Fernandes, 1971), կաբովերդեցի կինոռեժիսոր, սցենարիստ, խմբագիր, թատերագիր։
Ծնվել է Կաբո Վերդեի ամենամեծ կղզում՝ Սանտյագոյում։ Աշխատանքային գործունեությունն սկսել է որպես ուսուցչուհի։ Հետագայում տեղափոխվել է Գերմանիայի Դաշնային Հանրապետություն, Զիգեն քաղաքի համալսարանում ուսումնասիրել ճարտարապետություն, այնուհետև ուսումնառությունը շարունակել Լյուդվիգսբուրգում գործող բադենվյուրտեմբերգյան կինոակադեմիայում։ Նկարահանել է գեղարվեստական ու փաստավավերագրական մի շարք կինոնկարներ (այդ թվում՝ հայրենի եզերքի՝ Կաբո Վերդեի մասին), որոնք միջազգային կինոփառատոներում արժանացել են մրցանակների։
Անա Ռոխա Ֆեռնանդեսը ներկայումս ապրում է գերմանական Շտուտգարտ քաղաքում։


== Հատընտիր ֆիլմագրություն ==
1998: Der Neunte Frühling
1999: Im Namen des Volkes – JVA Heimsheim 1999
2003: Landliebe
2010: Menschenskinder
2013: Das kalte Eisen
Das Rauschen des Meeres (Ծովի հնչյունները), 2010, կարճամետրաժ կինոնկար, դրամա
Vielen Dank für Nichts, 2013
Rabelados - Die gewaltlosen Rebellen der kapverdischen Inseln (Rabelados - ոչ բռնի ընդվզումներ Կաբո Վերդեի կղզիներում), 2000, փաստավավերագրական կինոնկար


== Մրցանակներ ==
Das Rauschen des Meeres «Լավագույն կարճամետրաժ կինոնկար» անվանակարգում, բադենվյուրտեմբերգյան կինոփառատոնում 2010
Ժյուրիի մրցանակ, Կաբո Վերդեի միջազգային կինոփառատոնում, 2011 թ.Rabelados – die gewaltlosen Rebellen der Kapverdischen InselnՊատվոգիր՝ Լոկառնոյի միջազգային կինոփառատոնում
Լավագույն ֆիլմ / Մամուլի մրցանակ, Festival Internacional de Cinema e Vídeo Ambiental (FICA), Բրազիլիա


== Ծանոթագրություններ ==


== Արտաքին հղումներ ==
Անա Ռոխա Ֆեռնանդես (անգլ.) Internet Movie Database կայքում
Լինկոլն շրջան (Կոլորադո)

Անվան այլ կիրառումների համար տե՛ս՝ Լինկոլն շրջան (այլ կիրառումներ)Լինկոլն շրջան (անգլ.՝ Lincoln County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 6696 կմ² է, բնակչությունը՝ 5467 մարդ (2010 թ. տվյալներով)։ Շրջկենտրոնն է Հուգո բնակավայրը։ Կազմավորվել է 1889 թ.։
Մոնպանսիե

Մոնպանսիե (ֆր.՝ montpensier, հաճախ սխալմամբ անվանվում է մոնպասե), մանր գունավոր սառնաշաքարներ են ընդգծված բույրով։ Նախկինում բույրը պայմանավորում էին համեմունքների խառնուրդները, հիմա՝ մրգային էսենցիաները։ Անվանումը ծագել է դքսուհի Աննա Մարիա Լուիզա Մոնպանսիեի անունից, հայտնի Դյումայի վեպերից, ինչպես Գրանդ Մադեմուազել (ֆր.՝ La Grande Mademoiselle)։ Անվանումը ընդունվել է Ռուսաստանում, որ տարբերակեն ներկված ձևավոր սառնաշաքարից և ուղղանկյուն և գլանաձև սառնաշաքար կոնֆետներից։
Հուսեյն Կամիլ

Հուսեյն Կամիլ (արաբ․՝ السلطان حسين كامل‎‎, հոկտեմբերի 21, 1853(1853-10-21), Կահիրե, Եգիպտոս - հոկտեմբերի 9, 1917(1917-10-09), Կահիրե, Եգիպտոս), Եգիպտոսի և Սուդանի սուլթան 1914 թվականի դեկտեմբերի 19-ից մինչև 1917 թվականի հոկտեմբերի 9-ը։


== Կենսագրություն ==
Հուսեյն Կամիլը խեդիվ Իսմայիլ փաշայի որդին էր, ով ղեկավարել է Եգիպտոսը 1863-1879 թվականներին։ Հուսեյն Կամիլը Եգիպտոսի սուլթան է նշանակվել 1914 թվականի դեկտեմբերի 19-ին, այն բանից հետո, երբ 1914 թվականի նոյեմեբերի 5-ին, Առաջին համաշխարհային պատերազմի սկզբում բրիտանական զորքերը սպանեցին նրա եղբորորդի խեդիվ Աբաս Խիլմիին։ Վերածնված Եգիպտական սուլթանությունը համարվում էր Բրիտանիայի թշնամին։
Հուսեյն Կամիլի մահից հետո նրա միակ ողջ մնացած որդի արքայազն Կամալ-ուդ-դին Հուսեյնը հրաժարվում է երկրի գլխավոր պաշտոնը ստանձնելուց և սուլթանության գլուխ է անցնում Հուսեյն Կամիլի եղբայրը` Ահմեդ Ֆուադը։


== Ընտանիք և երեխաներ ==

Հուսեյն Կամիլը ամուսնացած է եղել 2 անգամ։ Առաջինը` 1873 թվականի հունվար ամսին արքայազն Ահմեդ Ռիֆատ փաշայի մեծ աղջկա` ուլ-Այն-Հայաթ Խանում Էֆենդիի հետ։ Նրանց երեխաներն են`

Արքայազն Հուսեյն Քամալ-ու-դին փաշա (1874-1932 թթ.)
Արքայադուստր Կազիմա Խանում Էֆենդի (1876-1895 թթ.)
Արքայազն Սեյֆուդդին-բեյ (1878-1898 թթ.)
Արքայազն Ահմեդ Նազիմ-բեյ (1879-1884 թթ.)
Արքայազն Յուսուֆ Քեմալ-բեյ (1880-1910 թթ.)Երկրորդը` 1887 թվականի մարտ ամսին ադմիրալ Հասան Թուրխան-фաշայի աղջկա` Մալեկ Թուրխան Խանում Էֆենդիի հետ։ Նրանց երեխաներն են`

Արքայադուստր Կադրիա Խանում Էֆենդի (1888-1955 թթ. )
Արքայադուստր Սամիխա Խանում Էֆենդի (1889-1984 թթ.)
Արքայադուստր Բադիխա Խանում Էֆենդի (1894-1913 թթ.)


== Ծանոթագրություններ ==


== Արտաքին հղումներ ==
Եգիպտական սուլթանության ծագումնաբանությունը
Շուլգինո (այլ կիրառումներ)

Շուլգինո, կարող է վերաբերել՝

Շուլգինո - գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Շուլգինո - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Շուլգինո - գյուղ Ռուսաստանի Տամբովի մարզի Մորդովսկի շրջանի կազմում։
Ռոբերտ Մանշ

Ռոբերտ Նորման Մանշ (անգլ.՝ Robert Norman Munsch հունիսի 11, 1945(1945-06-11), Փիթսբուրգ, Փենսիլվանիա, ԱՄՆ), ամերիկյան ծագմամբ կանադացի մանկագիր։


== Կենսագրություն ==
1969 թվականին պատմության և արվեստի բակալավրի աստիճանով ավարտել է Ֆորդհեմի համալսարանը, իսկ 1971 թվականին`մարդաբանության արվեստի մագիստրոսի աստիճանով Բոստոնի համալսարանը։
Ի սկզբանե Մանշը որոշել էր դառնալ Հիսուսի միաբանության ճգնավոր, բայց ավելի ուշ, երեխաների հետ աշխատելով մանկատներում և գիշերօթիկ դպրոցներում, որոշել է իր համար ընտրել երեխաների դաստիարակության հետ կապված կարիերա։ 1973 թվականին պաշտպանել է Թաֆթսի համալսարանի մանկավարժի մագիստրոսի աստիճանի դեսերտացիան։
1975 թվականին տեղափոխվել է Կանադա, որտեղ  Օնտարիո նահանգի Գուելֆ քաղաքում աշխատանքի է անցել Գուելֆի համալսարանին կից երեխաների նախապատրաստական դասարանում։ Իսկ հետո որպես ուսուցիչ և պրոֆեսորի օգնական սկսել է դասավանդել Գուելֆի համալսարանի ընտանեկան հետազոտությունների ֆակուլտետում։ Հենց Գուելֆում էլ ընկերների ու բարեկամների խորհրդով սկսել է հրատարակել իր մանկական գրքերը։
Մանշը հրապարակավ խոստովանել է, որ տառապում է երկբևեռ աֆեկտիվ խանգարմամբ և  թմրանյութերից կախվածություն ունի։ 2008 թվականի օգոստոսին Մանշը ինսուլտ է տարել ինչի պատճառով էլ զրկվել է նորմալ նախադասություններ արտաբերելու ունակությունից, իսկ հետագայում կարողացել է բարելավել իր խոսակցական հմտությունները այնքանով, որ կարողանա ելույթ ունենալ հանրության առաջ, սակայն ժամանակավորապես՝ մինչև լիովին առողջանալը, դադարեցրել է գրողի կարիերան։ 2010 թվականի մայիսին Մանշը հայտարարել է, որ իր մոտ ախտորոշվել է օբսեսիվ-կոմպուլսիվ և երկբևեռ աֆեկտիվ խանգարումներ, և որ կոկայինի և խմիչքի նկատմամբ կախվածությունից բուժման կուրսեր է անցնում։


== Պարգևատրումներ ==
1999 թվականին Մանշը դարձել է Կանադական շքանշանի անդամ, իսկ 2009 թվականի հունիսի 17-ին հայտարարվել է, որ Մանշը աստղով կնշվի Տորոնտոյի Կանադական փառքի ծառուղում։ 2009 թվականի սեպտեմբերի 12-ին տեղի է ունեցել արարողակարգը։


== Հրապարակումներ ==


== Ժողովածուներ ==


== Ծանոթագրություններ ==


== Արտաքին հղումներ ==
The Official Robert Munsch Website
«Canadian Who's Who 1997»։ Արխիվացված է օրիգինալից 2008-06-04-ին։ Վերցված է May 8, 2006  
AuthorViews video interview
Robert Munsch bio on Annick Press website Archived 2016-08-12 at the Wayback Machine.
Միխաս

Միխաս  (իսպ.՝ Mijas), մունիցիպալիտետ և քաղաք Իսպանիայում։ Մտնում է Մալագա պրոնվիցիայի մեջ՝ Անդալուսիա ինքնավար համայնքում։ Մունիցիպալիտետը գտնվում է Կոստա դել Սոլ Օքսիդենտալ շրջանում։ Նրա տարածքը գրավում է 148 կմ², իսկ բնակչությունը կազմում է 76 362 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 30 կմ հեռավորության վրա։
Միխասի բնակչության զգալի մասը օտարերկրացիներ են, հիմնականում՝ բրիտանացիներ։
Քաղաքը գտնվում է համանուն լեռան լանջերին։ Իսպանիայի մայրաքաղաք Մադրիդից գտնվում է 565 կմ հեռավորության վրա։ Անդալուսիա պրովինցիայի մայրաքաղաք Մալագայից գտնվում է 30 կմ դեպի հյուսիս-արևմուտք։ Միխասին արևմուտքից սահմանակից է Մարբելիա քաղաքը և Օխեն մունիցիպալիտետը, հյուսիսից՝ Կոինը, Ալաուրին էլ Գրանդեը, Ալաուրին դե լա Տոռեը, արևելքից՝ Բենալմադենան և Ֆրենխիրոլը։


== Ծանոթագրություններ ==


== Արտաքին հղում ==
Պաշտոնական կայք
Սնովսկ

Սնովսկ (ուկրաիներեն՝ Сновськ), քաղաք Ուկրաինայի Չեռնիգովի մարզի Սնովսկի շրջանում, շրջկենտրոն։ Բնակավայրը նախկինում նաև անվանվել է Կորժովկա, Շչորս։ Հիմնադրվել է 1860 թվականին։
2009 թվականի տվյալներով Սնովսկ քաղաքում բնակվում էր 11 369 մարդ։ Բնակավայրը զբաղեցնում է 1,28 կմ² տարածք։ Բնակչության խտությունը կազմում էր 9513 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պիշեգա (այլ կիրառումներ)

Պիշեգա, կարող է վերաբերել՝

Պիշեգա - գետ Ռուսաստանում, Սուլայի վտակը
Պիշեգա - գետ Ռուսաստանում, Օմզայի վտակը
Արտավազդ Պապիկյան (այլ կիրառումներ)

Արտավազդ Պապիկյան անունը կարող է վերաբերել հետևյալ անձանց՝

Արտավազդ Սարգսի Պապիկյան (նոյեմբերի 27, 1936, Լենինական, Հայկական ԽՍՀ, ԱԽՖՍՀ, ԽՍՀՄ), հայ նկարիչ։
Արտավազդ Վարոսի Պապիկյան (1912, Շիրակամուտ, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - անհայտ ), հայ մանկավարժ։ Երկրորդ համաշխարհային պատերազմի մասնակից։
58

58 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 58 թվականն է, 
I դարի 58-րդ տարին։


== Դեպքեր ==


== Ծնունդներ ==


== Մահեր ==
Անդրադարձ փոխառություն

Անդրադարձ փոխառություն, փոխառության այն երևույթը, երբ փոխատու լեզվից անցած բառը՝ փոխառու լեզվից նորից վերադառնում է փոխատուին նույն կամ փոփոխված իմաստով։ Ուղին նշվում է A→B→A, որտեղ A-ն առաջին փոխատու լեզուն է։
Արդյունքում սովորաբար առաջանում են դուբլետներ, որտեղ վերափոխառված բառը գոյություն է ունենում սկզբնական բառի հետ, չնայած որոշ դեպքերում սկզբնական բառը հնարավոր է արդեն դուրս է եկել կիրառությունից։
Որոշ դեպքերում փոխառման գործընթացը կարող է ավելի բարդ լինել, բառերը մինչև սկզբնական լեզվին վերադառնալը կարող են անցնել մի լեզվից մյուսը։
Օրինակ՝ ֆրանսերենից անգլերեն անցած «boget» բառը՝ «փողի տոպրակ» նշանակությամբ, իմաստով և արտասանությամբ փոփոխվելով՝ նորից անցել է ֆրանսերենին և այլ լեզուներին՝ «բյուջե» նշանակությամբ։ Թյուրքական լեզուներից ռուսերենին անցած «карандаш»՝ «սև քար» բառը իմաստափոխվելով նորից վերադարձել է թյուրքական լեզուներ։


== Վերափոխառված ձևույթներ ==
Նույնատիպ գործընթաց է տեղի ունենում, երբ լեզվի նոր բառը ստեղծվում է որևէ լեզվի բաղադրիչի հիման վրա, ապա նորից վերադառնում բաղադրիչի փոխատու լեզվին կամ դրա ժամանակակից տարբերակին։ Արևմտյան լեզուներում այս գործընթացը հիմնականում է տեղի է ունենում հին հունարենից և լատիներենից փոխառված բաղադրիչների հետ, որոնք ռոմանիզացվելուց հետո կարող են վերադառնալ ժամանակակից հունարեն լեզու։


== Ծանոթագրություններ ==
Կրանցբերգ

Կրանցբերգ (գերմ.՝ Kranzberg), կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 4011 մարդ (2010 թվականի դեկտեմբերի 31-ի տվյալներով) ։ Զբաղեցնում է 39,50 կմ² տարածք։ Պաշտոնական կոդը՝ 09 1 78 137։


== Ծանոթագրություններ ==


== Արտաքին հղումներ ==
Պաշտոնական կայք
Կերստի Կալյուլայդ

Կերստի Կալյուլայդ (էստ․՝ Kersti Kaljulaid, դեկտեմբերի 30, 1969(1969-12-30), Տարտու, Էստոնական ԽՍՀ), էստոնացի քաղաքական գործիչ, 2016 թվականի հոկտեմբերի 3-ին ընտրվել է Էստոնիայի նախագահ։ Պաշտոնը զբաղեցնում է 2016 թվականի հոկտեմբերի 10-ից։


== Կենսագրություն ==
Կալյուլայդը ծնվել է 1969 թվականի դեկտեմբերի 30-ին Տարտու քաղաքում և հանդիսանում է Էստոնիայի քաղաքացի։ 1987 թվականին ավարտել է Տալինի № 44 միջնակարգ դպրոցը, իսկ 1992 թվականին՝ Տարտուի համալսարանի կենսաբանության ֆակուլտետը։ 2001 թվականին նույն համալսարանում ստանում է գործնական վարչարարության մագիստրոսի աստիճան։
Եղել է Էստոնիայի գենային հիմնադրամի և Տարտուի համալսարանի հոգաբարձուների խորհրդի անդամ։ 2011 թվականից գլխավորում է Տարտուի համալսարանի խորհուրդը։
1998-1999 թվականներին աշխատել է Hansapank Markets-ի բանկային ներդրումների բաժնում՝ որպես նախագծի ղեկավար։ 1999 թվականին վարչապետ Մարտա Լաարայի խորհրդատուն էր՝ տնտեսական գծով։
2002 թվականի փետրվարին նշանակվել է «Իրու» էլեկտրակայանի վարչական հաշվառման բաժնի ղեկավար։ 2002 թվականի սեպտեմբերին նշանակվել է նույն էլեկտրակայանի տնօրեն։
2001-2004 թվականներին «Հայրենիքի միություն» կուսակցության անդամն էր։
2004 թվականի մայիսից մինչև 2016 թվականի սեպտեմբերն Էստոնիայի ներկայացուցիչն էր Եվրոպայի աուդիտորների պալատում։ 2010-2014 թվականներին պատասխանատու էր վերահսկման մեթոդների և տարեկան հաշվետվությունների համար։ 2014 թվականից ղեկավարում էր գյուղատնտեսության ոլորտում կատարվող աուդիտը և պալատի կառուցվածքի փոփոխությունների իրականացումը։
2016 թվականի սեպտեմբերից գլխավորում էր Ռիյգիկոգու դիվանատանը կից ձևավորված Զարգացման մոնիտորինգի խորհուրդը։
Ռիյգիկոնգուի նախագահական ընտրությունների 3 և Ընտրողների կոլեգիայի 2 անարդյունք փուլերից հետո Էստոնիայի պառլամենտի ավագանիների խորհուրդը սեպտեմբերի 27-ին Կալյուլայդին առաջադրեց որպես երկրի ղեկավարի միակ թեկնածու։ 2016 թվականի հոկտեմբերի 3-ին Էստոնիայի նախագահական ընտրություններում՝ Ռիյգիկոնգուում հավաքեց 81 ձայն 101-ից և դարձավ երկրի առաջին կին նախագահը։ Երկրի ղեկավար ընտրվելուց հետո Կալյուլայդը ցանկություն հայտնեց շարունակել ապրել իր տանը՝ Տալինի Նիմե թաղամասում և չտեղափոխվել Կադրիորգ նախագահական պալատ։
Պաշտոնը ստանձնելուց հետո Կալյուլայդը նախատեսում է առաջին պաշտոնական այցերը կատարել Ֆինլանդիա և Լատվիա։


== Ընտանիք ==
2011 թվականից ամուսնացած է Գեորգի Ռենե Մաքսիմովսկու հետ։ Ունի 4 զավակ (առաջին ամուսնությունից՝ որդի և դուստր, Գեորգի Ռենե Մաքսիմովսկու հետ ամուսնությունից՝ 2 որդի)։
Կերստի Կալյուլայդը եղբայր ունի՝ Ռայմոնդ Կալյուլայդը, որը 2016 թվականի մարտից զբաղեցնում է Տալինի Պիխիա Տալին թաղամասի ավագանու պաշտոնը։


== Այլ ==
Տիրապետում է էստոներեն, անգլերեն և ռուսերեն լեզուների։


== Ծանոթագրություններ ==


== Արտաքին հղումներ ==
Официальный сайт Президента Эстонской Республики Archived 2014-01-01 at the Wayback Machine.
Биография Керсти Кальюлайд
СМИ опубликовали фото Керсти Кальюлайд тридцатилетней давности
Հրանտ Սաղոյան

Հրանտ Սամսոնի Սաղոյան (հունվարի 15, 1925(1925-01-15), Երևան, Հայկական ԽՍՀ, ԱԽՖՍՀ, ԽՍՀՄ), խորհրդային պետական և կուսակցական աշխատող, ՀԽՍՀ վաստակավոր ինժեներ, ԽՄԿԿ անդամ (1952)։


== Կենսագրություն ==
Ավարտել է Երևանի պոլիտեխնիկ ինստիտուտը (1949 թվականին)։ 1952 թվականից աշխատել է ՀԽՍՀ ժողտնտխորհում, 1960 թվականից՝ ՀԿԿ ԿԿ-ի ապարատում 1963 թվականից՝ է Երևանի մաթեմատիկական մեքենաների գիտահետազոտական ինստիտուտի տնօրենի տեղակալ։ 1974 թվականին նշանակվել է Երևանի միկրոէլեկտրոնիկայի ԳՀ տեխնոլոգիական ինստիտևտի տնօրեն։ 1975 թվականից՝ ՀԿԿ ԿԿ-ի արդյունաբերության և տրանսպորտի բաժնի վարիչ։ 1977 թվականից Սաղոյանը ՀԽՍՀ Պետպլանի նախագահը և ՀԽՍՀ Մինիստրների խորհրդի նախագահի տեղակալն է։ 
1976 թվականից եղել է ՀԿԿ ԿԿ անդամ, ՀԽՍՀ IX-X գումարումների գերագույն սովետի դեպուտատ։ ԽՍՀՄ (1971 թվական) և ՀԽՍՀ (1974 թվական) պետական մրցանակներ։ Պարգևատրվել է Աշխատանքային կարմիր դրոշի երեք շքանշանով։
Օթարաան

Օթարաան (վրաց.՝ ოთარაანი), գյուղ Վրաստանում: Գտնվում է Կախեթի մարզի Սագարեջոյի շրջանում: Կենտրոնի բարձրությունը 920 մետր է։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 19 մարդ:


== Ծանոթագրություններ ==
Ալբերտ Օբլետ

Ալբերտ Օբլետ (ֆր.՝ Albert Aublet, հունվարի 18, 1851(1851-01-18), Փարիզ - 1938[…], Նյոյի սյուր Սեն, Սենա, Ֆրանսիա), ֆրանսիացի նկարիչ, որն ի սկզբանե հայտնի է դարձել իր կենցաղային ժանրի և նյուդ նկարներով։


== Կենսագրություն ==
Պարապելով Կլաուդիոս Ժակունդի և Ժան Լեոն Ժերոմի մոտ` նա իր առաջին ցուցահանդեսն է ունեցել Փարիզյան սալոնում, 1873 թվականին։ Նա այնտեղ մեծ ուշադրության է արժանացել 1879 թվականին և պարգևատրվել է երրորդ կարգի մեդալով 1880 թվականին։ Նաև ստացել է շքանշաններ մի շարք միջազգային միջոցառումներում, այդ թվում` 1889 թվականի Համաշխարային ցուցահանդեսում։ Նա պարգևատրվել է Պատվավոր Լեգեոնի շքանշանով 1890 թվականին։ 
1881 թվականին իր արտածովային ճամփորդության ժամանակ Միջին Արևելքում ունեցած փորձառությունը մեծապես ազդել է նրա հետագա ստեղծագործության վրա։ 
Ստամբուլը հատկապես ուժեղ տպավորություն է թողել նրա վրա։ Նրա առաջին օրիենտալ նկարը՝ «Թուրք կանայք բաղնիքում», մեծ հաջողություն է ունեցել, և նա դարձել է Թունիսի Նկարիչների միության նախագահը։ Նաև եղել է Փարիզի Գեղեցիկ արվեստների ազգային բարձրագույն դպրոցի պրոֆեսոր, և ենթադրվում է, որ եղել է Մարսել Պրուստի «Կորսված ժամանակի փնտրտուքներում» գրքի հորինված նկարիչ պարոն Բիշեի նախատիպը։ Նրա որդին՝ Լուի Օբլետը, ճարտարապետ էր. 1931 թվականին ամուսնացել է նկարիչ Վիլյամ Աբլետի դստեր՝ Մարի Ժերմեն Աբլետի հետ։


== Նկարներ ==

		
		
		


== Ծանոթագրություններ ==
1710

1710 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1710 թվականն է, 
XVIII դարի 10-րդ տարին։


== Դեպքեր ==
Սուրբ Հովհաննես Մկրտիչ եկեղեցի (Երևան), կառուցվել է հին Երևանի մեծահարուստ Մելիք Աղամալի աջակցությամբ


== Ծնունդներ ==
Հունվարի 4, Ջովաննի Բատիստա Պերգոլեզի, ականավոր իտալացի կոմպոզիտոր (մահ․ 1736)։
Սիմեոն Ա Երևանցի, ամենայն հայոց կաթողիկոս, հաջորդել է Հակոբ Ե Շամախեցուն


== Մահեր ==
Խաղի պլանը (ֆիլմ)

«Խաղի պլանը» (անգլ.՝ The Game Plan, Ռեժիսոր Էնդի Ֆիկմենի ֆիլմը, որ թողարկվել է 2007 թվականին։ Դա վերջին ֆիլմն էր, որում Ջոնսոնը օգտագործում է «Ժայռ» մականունը։


== Սյուժե ==
Ջո Կինգմանը մասնագիտացված ֆուտբոլիստ է։ Մի հրաշալի առավոտ նա իմացավ իր ութամյա աղջկա գոյության մասին։ Հայտնվելով ինչ-որ մի տեղից՝ աղջիկը օգնում է սպորտսմենին ամուրի տղամարդուց դառնալ օրինակելի հայր։


== Դերերում ==
Դուեյն Ջոնսոն - Ջոզեֆ Քինգման
Մեդիսոն Պեթիս - Փեյթոն Քելի
Կիրա Սեջվիկ - Ստելլա Պեկ
Ռոզալին Սանչես - Մոնիկ Բասկես
Մորիս Չեստնատ - Թրեվին Սանդերս
Փեյջ Տուրկո - Կարեն Քելի
Բրայան Ջ․ Լայթ - Ջամալ Ուեմեր
Գորդոն Կլեպ - Մարկ Մեդոքս
Քեյթ Նաուտա - Տատյանա
Քրիսթին Լեյկին - Նիկոլ
Էլիզաբեթ Չեմբերս - Քեթրին


== Պարգևներ և անվանակարգեր ==


=== Անվանակարգեր ===
2008 - «ESPY Awards» - «Լավագույն սպորտային ֆիլմ»
2008 - «Kids’ Choice Awards» - «Լավագույն դերասան» (Դուեյն Ջոնսոն)
2008 - «Երիտասարդ դերասան» - «Best Performance in a Feature Film - Young Actress Age Ten or Younger» (Փեթիս Մեդիսոն)


== Ծանոթագրություններ ==


== Արտաքին հղումներ ==
Խաղի պլանը(անգլ.) ֆիլմը Internet Movie Database կայքում
Խաղի պլանը(անգլ.) ֆիլմը Rotten Tomatoes կայքում
«Խաղի պլանը»(անգլ.) ֆիլմը Metacritic կայքում:
«Խաղի պլանը»(անգլ.) ֆիլմը Box Office Mojo  կայքում
Մոդեստ Գոֆման

Մոդեստ Գոֆման (ռուս.՝ Модест Людвигович Гофман, հունիսի 29 (հուլիսի 11), 1887, Սանկտ Պետերբուրգ, Ռուսական կայսրություն - մարտի 6, 1959(1959-03-06), Փարիզ), ռուս բանասեր և բանաստեղծ, պուշկինագետ։


== Կենսագրություն ==
Ծնվել է Պետերբուրգում։ 1905 թվականին ավարտել է 1-ին կադետական կորպուսը, բայց գվարդիականի  կարիերան նախընտրեց գրական գործունեությունից և սկսեց ուսուցանել Բարտաշևիչի դասընթացներին։ 1907 թվականին հրապարակել է «Վերջին տասնամյակի ռուս բանաստեղծների մասին գիրքը», որը նրան մեծ ճանաչում բերեց։ Արդեն հեղափոխությունից հետո, 1920 թվականից Գոֆմանը աշխատել է Պուշկինի տանը։
1922 թվականին նա  գործուղման նպատակով մեկնել է Ֆրանսիա Ալեքսանդր Օնեգինի թանգարանի հիմնադրամների գնման համար և հայրենիք չի վերադարձել։ Փարիզում ծանոթացել և ընկերացել է Սերգեյ Դյագիլևի և Սերժ Լիֆարի հետ, ով  դարձավ Գոֆմանի ընտանիքի ընկերը։
Գոֆմանի հիմնական գիտական շահերը կենտրոնացած էին Պուշկինի և պուշկիյան դարաշրջանի վրա։ Դեռ 1922 թվականին Ռուսաստանում լույս տեսավ նրա «Պուշկին։ Պուշկինի գիտության մասին առաջին գլուխը»։ Երկրորդ գլուխը հայտնվել է վեց տարի անց Փարիզում։ Այնտեղ հրապարակվել են «Պուշկին։ Ստեղծագործական կյանքի հոգեբանություն», «Ա. Ս. Պուշկինի նամակները ուղղված Նիկոլայ Գոնչարովին» և բազմաթիվ այլ աշխատություններ։


== Ծանոթագրություններ ==


== Արտաքին հղումներ ==
Факсимильное воспроизведение книги М. Л. Гофмана «Поэзия Боратынского» 1915 года
М. Л. Гофман «Боратынский. Биографический очерк»
М. Л. Гофман «Пушкин. Психология творчества» (1928)
Уроки Модеста Людвиговича Гофмана
Վիզ (այլ կիրառումներ)

Վիզ, կարող է վերաբերել՝

Վիզ - գետ Ռուսաստանում
Վիզ - 1978 թվականի ամերիկյան երաժշտական ֆիլմ
Հաջի-Մուրադ

Հաջի Մուրադ (ավարերեն՝ ХӀажимурад Хунзахъаса, 1795, Խունզախսկի շրջան, Դաղստանյան ԻԽՍՀ, ՌԽՖՍՀ - մայիսի 5, 1852(1852-05-05), Շաքի, Շամախիի նահանգ, Ռուսական կայսրություն), ցարական գաղութարարների և տեղական ֆեոդալների դեմ Դաղստանի և Չեչնիայի լեռնականների ազատագրական շարժման ղեկավարներից։ Ավար ժողովրդի ազգային հերոս։
1834 թվականին մասնակցել է Համգաթբեկ իմամի դեմ դավադրությանը, որի մահից հետո դարձել է Ավարական խանության կառավարիչ։ 1836 թվականին մեղադրվել է Շամիլի հետ ունեցած գաղտնի կապերի մեջ և ձերբակալվել։ Սակայն, փախչելով հարել է ապստամբ լեռնականներին, դարձել Շամիլի մերձավոր զինակիցներից մեկը, նրա աջ ձեռքը Դաղստանում։ 1843 թվականից, երբ Ավարական խանությունը մտավ Շամիլի իմամության մեջ, Հաջի Մուրադը դարձավ ավարական ցեղերի նաիբ (կառավարիչ)։ Իմամության ներքին կյանքի և պատերազմավարության հարցերում Շամիլի հետ ունեցած տարակարծությունները, փառասիրությունը, ինչպես նաև ռազմական մի շարք անհաջողությունների պատճառով Շամիլից ունեցած վախը Հաջի Մուրադին ստիպեցին 1851 թվականի նոյեմբերի 23-ին փախչել Չեչնիա և անցնել ռուսների կողմը։ Բայց 1852 թվականին Հաջի Մուրադը փախավ ռուսներից և սպանվեց փոխհրաձգության ժամանակ (Նուխիի մոտ)։ Տեղեկություններ կան, որ նա իր մյուրիդներով մի որոշ ժամանակ ապրել է Նուխիի գավառապետ Հովսեփ Ղորղանյանի տանը, որտեղից և նրա վերջին օրերի մասին նյութեր է վերցրել Լև Տոլստոյը իր «Հաջի Մուրադ» պատմվածքի համար։


== Հիշատակ ==
2015 թվականի նոյեմբերին Մոսկվայում՝ Ազգությունների տանը, կազմակերպվել են Հաջի Մուրադի ծննդյան 200-ամյակին նվիրված միջոցառումներ, այդ թվում՝ Ռուդոլֆ Իվանովի «Ճշմարտությունը Հաջի Մուրադի մասին» գրքի և փաստագրական կինոնկարի շնորհահանդես։ 2016 թվականի օգոստոսի վերջերին Դաղստանում՝ Խուզնախի շրջանում հանդիսավորությամբ նշվել է նշանավոր նաիբի ծննդյան 200-ամյակը։
2014 թվականի դեկտեմբերին Շամիլ Մուխումաևի նախաձեռնությամբ և մեկենաս Զուբաիր Մուխումաևի հովանավորությամբ Հաջի Մուրադի ծննդավայր Խուզնախ գյուղում կառուցվել է ավար ժողովրդի ազգային հերոսի անունը կրող զբոսայգի։


=== Հաջի Մուրադի կերպարը գեղարվեստում ===

Լև Տոլստոյի հետմահու հրատարակված «Հաջի Մուրադ» վիպակում (1912) մասամբ գեղարվեստականացված ձևով ներկայացված է լեռնցիների ազատագրական մարտերի հերոսի պայքարը ռուսական կայսրության դեմ։ Վերջինիս կերպարը հանդես է բերված նաև ավար անվանի գրող Ռասուլ Համզատովի «Իմ Դաղստան» վեպում։
Agi Murad il diavolo bianco («Հաջի Մուրադ՝ Սպիտակ դևը») (1959) իտալական գեղարվեստական կինոնկարում արտացոլված է Հաջի Մուրադի պայքարը դուսական կայսրության դեմ։ Գլխավոր հերոսի կերպարը մարմնավորել է նախկին «միստր տիեզերք», բոդիբիլդեր Սթիվ Ռիվզը։


== Ծանոթագրություններ ==


== Գրականություն ==
Шапи Казиев. Имам Шамиль. — ЖЗЛ. — М.: Молодая гвардия, 2010. — ISBN 5-235-02677-2.
Шапи Казиев. Ахульго. Роман о Кавказской войне XIX в. — Махачкала: Эпоха, 2008.
Василий Потто. Гаджи-Мурат (биографический очерк)
Патимат Тахнаева. Хаджи-Мурат. Хаджимурад из Хунзаха М.: Ин-т востоковедения РАН, 2019. — 678 с. ISBN 978-5-6042536-9-4
Lesley Blanch "The Sabres of Paradise".
Կոնցերտմայստեր

Կոնցերտմայստեր (գերմ. Konzertmeister)

Նվագախմբի առաջին ջութակահարը, որը կատարում է ջութակի մենանվագը և, երբեմն, փորձերի ժամանակ փոխարինում դիրիժորին։ XVIII դ. գործիքային կապելլաներում կատարում էր դիրիժորի դեր։
Նվագախմբի լարային խմբերից (ալտերի, թավջութակների, կոնտրաբասների) մեկի առաջին կատարողը։
Դաշնակահար, որ համերգների ժամանակ նվագակցում է երգիչներին և օգնում դերերգը սերտելիս։
Մաքսիշուն Ֆիկը

Մաքսիշուն Ֆիկը (ռուս.՝ Максипёс Фик), Վացլավ Բեդրժիխի նկարահանած չեխոսլովակյան անիմացիոն սերիալը, որը նկարահանվել է «Իրժի Տրնկան և եղբայրները մուլտիպլիկացիայում» ստուդիայում (Պրահա)։


== Սյուժե ==
Այս անիմացիոն շարքի գլխավոր հերոսը Ֆիկ անունով սենբեռնարն է, որին փոքր տարիքում Այա անունով աղջնակին նվիրել էր իր հայրիկը։ Այան շատ ուրախ էր նոր ընկերոջ համար, բայց Ֆիկը շատակեր էր և շատ արագ էր մեծանում. սկզբում կոշիկի տուփը, որի մեջ նա քնում էր, նրա համար փոքր է դառնում, հետո զամբյուղը և նույնիսկ փայտե տնակը։ Եվ Այայի հուսահատ հայրիկը որոշում է վաճառել Ֆիկին, բայց այդ ժամանակ Ֆիկը փրկում է լճում խեղդվող Այաին, և որոշվում է, որ Ֆիկը կմնա, և հայրիկը բակում նրա համար առանձին տուն է կառուցում։ Մեծ մեծ չափերի համար Ֆիկն ստանում է իր երկրորդ մականունը` Մաքսիշուն։ Մաքսիշուն Ֆիկը բարի և ազնիվ շուն էր, և այն արկածները, որոնց մեջ ընկնում էր, զվարճալի և ուսանելի էին։


== Շարքի առանձնահատկություններ ==
Մուլտսերիալի շարքի յուրաքանչյուր դրվագ սկսվում է նապաստակի և անհաջող որսորդի մասին կարճ ներածական պատմությամբ, որը փորձում է նապաստակին կրակել, բայց փոխարենը ընկնում է զվարճալի իրավիճակների մեջ, և մինևնույն ժամանակ նապաստակը միշտ ծաղրում է նրան։


== Ստեղծման ժամանակահատված ==
Սերիալն ստեղծվել է`

1975 թվականին` առաջին թողարկում (Maxipes Fík)
1978 թվականին` երկրորդ թողարկում (Divoké sny Maxipsa Fíka)


== Սերիաներ ==


=== Մաքսիշուն ֆիկ ===
Zrození Maxipsa Fíka
Zmoudření maxipsa Fíka
Maxipes Fík sportuje
Fík ve škole
Fík za volantem
Fík – mistr skoku
Fík jde do světa
Maxipes Fík v jižních krajích
Maxipes Fík polárníkem
Maxipes Fík u protinožců
Maxipes Fík objevitelem
Maxipes Fík se vrací


=== Ֆիկի զարմանալի երազները ===
O požárnících
O kopané
O prázdninách
O prázdninách
O žních
O lupičích
O lovu
O vynálezechO vynálezech
O velké zimě
O Vánocích
O hledání pokladu
O Minifíkovi


== Ծանոթագրություններ ==
Փարիզի արվարձաններ (Վան Գոգ)

Փարիզի արվարձանները, Վինսենթ վան Գոգի նկարը, որը ստողծվել է 1887 թվականին, երբ նա իր եղբոր՝ Թեոյի հետ ապրում էր Փարիզում։


== Փարիզի արվարձաններ, հովվական վայրեր ==
Վան Գոգը սիրում էր ուսումնասիրել Փարիզի արվարձանները, որոնել հովվական վայրեր զբոսայգիներում և արվարձանների անտառապատ տարածքներում։ Նրա նպատակն էր գտնել տեսարաններ, որոնք նրան թույլ կտային ուսումնասիրել Փարիզում սովորած տեխնիկան։


== Փարիզի ծայրամասեր, ինդուստրացման հետևանքներ ==
Ինչպես շատ իմպրեսիոնիստներ Վան Գոգը նույնպես մտահոգված էր, թե ինչպես է տեխնիկական առաջընթացը և ինդուստրացումը ազդել լանդշաֆտի և ապրելակերպի վրա։ Նա անհանգիտություն է զգացել դեռևս Նիդեռլանդներում, որի մասին նա հայտնել է Անթոն վան Ռապարդին. 

Փարիզի արվարձանների տարբերակներից մեկը (F264) ցույց է տալիս քաղաքային էքսպանսիայի ոտնձգությունը հովվական կյանքին։ Վան Գոգի համար ինդուստրացում նշանակում էր հարգված ապրելակերպի, գյուղացու պարզ կյանքի կորուստ։ Պոլ վան դեր Գրիպը՝ «Արվեստ և էկզոտիկա. իսկության ձգտման մարդաբանություն» գրքի հեղինակը, գրել է Վան Գոգի՝ իր մտահոգությունն արտահայտող ուղերձը պատկերելու մտադրության մասին. «Քաղաքի մասին իր պատկերացումներում նա հիմնականում ուշադրություն է դարձրել այն ընդլայնվող ծայրամասերին, որոնք կլանել են տեղանքը, ընդ որում, քաղաքային և գյուղական կյանքը հաճախ համակցված, երբեմն գնացքների տեսքով գործարանների համար, որոնք ջնջում էին գյուղը»։
Վան Գոգի Փարիզի արվարձանները (F264) կտավից Շվարցը և Պրժիբլիսկին գրում են, որ թեև Վան Գոգը գունավոր կետեր է տալիս մռայլ տեղանքում, "Գործարանները, քանի որ հենց այդպիսին են այդ անշնորհք շենքերը, կփոխարինեն հողմաղացին, իսկ վիլլաները կշրջեն ցեխերով ու եգիպտացորենի դաշտերով, մինչև նրանք հասնեն գազի նախնական ստանդարտին"։

		


== Ծանոթագրություններ ==
Զբոսաշրջությունը Ռուսաստանում

Զբոսաշրջությունը Ռուսաստանում (ռուս.՝ Туризм в России), Ռուսաստանի Դաշնության տնտեսության կարևորագույն ճյուղերից մեկը։ Ռուսաստանը պետություն է Եվրասիայում՝ Եվրոպայի արևելյան և Ասիայի հյուսիսային հատվածում։ Ըստ զբոսաշրջային համաշխարհային կազմակերպության՝ Ռուսաստանը զբոսաշրջության ցուցանիշներով աշխարհի առաջատար երկրներից մեկն է։
Ըստ 2014 թվականի տվյալների՝ ընդունած զբոսաշրջիկների թվով աշխարհում գրավում է 9-րդ տեղը՝ Ֆրանսիայից, Ամերիկայի Միացյալ Նահանգներից, Իսպանիայից, Չինաստանից, Իտալիայից, Թուրքիայից, Գերմանիայից և Մեծ Բրիտանիայից հետո։
Ամեն տարի Ռուսաստան է այցելում շուրջ 28 միլիոն զբոսաշրջիկ, ովքեր երկրում ներդնում են ավելի քան 11 միլիարդ ամերիկյան դոլար։
Ռուսաստանը հարուստ բնական և մշակութային ժառանգություն ունեցող երկիր է։ Այստեղ կան ՅՈւՆԵՍԿՕ-ի Համաշխարհային ժառանգության 26 օբյեկտ։ Ռուսաստանի կարևոր զբոսաշրջային կենտրոններ են մայրաքաղաք Մոսկվան, Կրասնոդարի և Ստավրոպոլի երկրամասերի առողջարաններն ու արևոտ լողափները, Կովկասի և Սիբիրի լեռնադահուկային հանգստավայրերը, ազգային պարկերը և բնական հարստությունները։
Ռուսաստանի գլխավոր զբոսաշրջային օբյեկտը մնում է մայրաքաղաք Մոսկվան։ Մոսկվայի պատմական կենտրոնը Մոսկովյան Կրեմլն է։ Կրեմլի այցելությունը սահմանափակվում է թանգարանային վայրերով։ Արևելյան կողմից Կրեմլին միանում է մայրաքաղաքի ամենահայտնի հրապարակը՝ Կարմիր հրապարակը։ Այն շրջապատված է մի շարք տեսարժանություններով, այդ թվում Ռուսաստանի գլխավոր խորհրդանիշ հանդիսացող Վասիլի Երանելու տաճարով։
Զբոսաշրջության զարգացման գործում կարևոր է նաև Ղրիմ թերակղզու դերը։ 2014 թվականից այն մտնում է Ռուսաստանի Դաշնության կազմի մեջ։ Որպես պետություն Ռուսաստանն առավել գրավիչ է Ուկրաինայի, Ղազախստանի, Տաջիկստանի, Լեհաստանի, Չինաստանի, ինչպես նաև Հայաստանի քաղաքացիների համար։
Ռուսաստանի Դաշնության քաղաքացիների շրջանում տարածված ուղղություններ են համարվում Թուրքիայի Անթալիա և Եգիպտոսի Շարմ էլ Շեյխ քաղաքները։


== Տե՛ս նաև ==
Զբոսաշրջությունը Ֆինլանդիայում
Մոսկվա


== Ծանոթագրություններ ==
Սենթ Ջոնս քոլեջ (Օքսֆորդ)

Սենթ Ջոնս (անգլ.՝ St John's College), Օքսֆորդի համալսարանի քոլեջ։ Համարվում է համալսարանի ամենահարուստ քոլեջը, որի բյուջեն 2010 թվականին եղել է 313 միլիոն ֆունտ։ 2015 թվականին քոլեջի բյուջեն կազմել է 442.2 ֆունտ ստերլինգ։
Քոլեջի շինությունը գտնվում է մեծ տարածքում, դրանք ներառում են ինչպես ժամանակակից շինությունները, այնպես էլ քոլեջի հին շենքը։
Քոլեջը Սենթ Ջեյլսում զբաղեցնում կենտրոնական տեղ և ունի ուսանողական մասնաշենք՝ կազմված 390 ուսանողից և 250 ասպիրանտներից, ինչպես նաև ավելի քան 100 ակադեմիկական անձնակազմից։ Քոլեջում աշխատում են նաև ավելի փոքր կազմով այլ աշխատանքային խմբեր։


== Պատմություն ==
1555 թվականի մայիսի 1-ին, Լոնդոնի քաղաքապետ Թոմաս Ուայթը թագավորից թույլատվություն է ստացել կառուցելու Օքսֆորդի համալսարանի ուանողների համար բարեգործական մի քոլեջ։
Ի սկզբանե քոլեջում սովորում էին կաթոլիկ հոգևորականներ՝ հակահեղափություն անցկացնելու համար, որը կազմակերպել էր Մարի Թյուդոր թագուհին։ Հետագայում քոլեջում սովորեցին արդեն անգլիացի հոգևորականներ։ Քոլեջ նաև հայտնի դարձավ շնորհիվ իր բժշկական և իրավաբանական ֆակուլտետների։


== Հայտնի աշակերտներն ու շրջանավարտները ==
Թոնի Բլեեր
Ապհիստ Վետչաչիվա
Ուիլյամ Լոդ 
Վիլյամ Հելլոուզ Միլլեր
Ռհոդրի Մորգան
Լեսթեր Փիրսոն
Դին Ռասկ
Ջոն Ուեյն
Գվինվոր Էվանս
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
St John's College JCR Archived 2011-07-16 at the Wayback Machine.
Virtual Tour of St. John's College Archived 2016-03-03 at the Wayback Machine.
Գրոպարելո

Գրոպարելո (իտալերեն՝ Gropparello), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը կազմում է 2361 մարդ։ Բնակչության միջին խտությունը՝ 42 մարդ/կմ²։ Զբաղեցնում է 56 կմ² տարածք։ Փոստային ինդեքս՝ 29025։ Հեռախոսային կոդը՝ 0523։


== Արտաքին հղումներ ==
Պաշտոնական կայք (իտալ.)
Գրիցաև (գյուղ, Բելոպոլիեի շրջան)

Գրիցաև (ուկրաիներեն՝ Грицаїв), գյուղ Ուկրաինայի Սումիի մարզի Բելոպոլիեի շրջանում։
1988 թվականի տվյալներով Գրիցաև գյուղում բնակվում էր 30 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գժել (այլ կիրառումներ)

Գժել, կարող է վերաբերել՝

Գժել - գյուղ Ռուսաստանի Մոսկվայի մարզի Ռամենսկի շրջանի կազմում։
Գժել - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Աղվեսագի

Աղվեսագի (լատ.՝ Alopecurus), աղվեսաձետ, աղվեսապոչ, աղվեսախոտ, դաշտավլուկազգիների (հացազգիներ) ընտանիքի բազմամյա կամ միամյա խոտաբույսերի ցեղ։


== Ձևաբանություն ==
Ցողունի բարձրությունը 10-50 սմ է։ Ծաղկաբույլը էլիպսաձև, կամ գլանաձև հասկանման հուրան է։ Հասկիկները երկսեռ են՝ մեկական ծաղկով։ Ծաղկում է մայիս-հունիսին։ Պտուղը երկու կողմից սեղմված հատիկ է։ Կերաբույս է։


== Տարածվածությունը Հայաստանում ==
Հայտնի է մոտ 50, ՀՀ-ում՝ 9 տեսակ՝ աղվեսագի դաշտային (A. myosuroides), աղվեսագի համաչափ (A. aequalis), աղվեսագի հայկական (A. armenus), աղվեսագի Օշեի (A. aucheri) և այլն։ Տարածված է գրեթե բոլոր մարզերում։ Աճում է առավելապես խոնավ հողերում, ալպյան, ենթալպյան մարգագետիններում, տափաստաններում, անտառեզրերին, աղբոտում հացահատիկի ցանքերը և պտղատու այգիները։ Հաճախ առաջացնում է ճիմ։


== Գեղարվեստական գրականության մեջ ==
Աղվեսապոչ։ Աննա Սաքսե, «Հեքիաթներ ծաղիկների մասին», Ե., Դարակ, 2020, էջ 43-44։
Զալեսովոյի շրջան

Զալեսովոյի շրջան (ռուս.՝ Залесовский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1924 թվականին։ Վարչական կենտրոնը՝ Զալեսովո։


== Աշխարհագրություն ==
Շրջանի տարածքի մակերեսը կազմում է 3274 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 15044 մարդ։ Բնակչության խտությունը կազմում էր 4,59 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պիեռ Բարու

Պիեռ Բարու (ֆր.՝ Pierre Barouh, փետրվարի 19, 1934(1934-02-19)[…], Փարիզի 15-րդ շրջան, Փարիզ - դեկտեմբերի 28, 2016(2016-12-28)[…], Փարիզի 14-րդ շրջան, Փարիզ), ֆրանսիացի դերասան, երգիչ և երաժիշտ։ Հայտնի է դարձել Un homme et une femme երգի շնորհիվ` Կլոդ Լելուշի համանուն ֆիլմից (1966 թվական), որը նա կատարել է Նիկոլ Կրուազիլի հետ միասին։ Բացի այդ, Բարուն խաղացել է այդ կինոնկարի դերերից մեկը։


== Կենսագրություն ==
Ծնվել է կտորեղենի վաճառքով զբաղվող թուրք հրեաների ընտանիքում։ Երկրորդ համաշխարհային պատերազմի ժամանակ ընտանիքը նացիստների հետապնդումից թաքնվել է Մոնտուրնե բնակավայրում։ Այդ տարիներին Բարուին մկրտել են և տվել Պիեռ անունը։ Պատերազմի ժամանակ ապրածը հետագայում հիմք է դարձել նրա À bicyclette, Des ronds dans l’eau, Les Filles du dimanche երգերի համար։
Պատերազմից հետո նա մարզական լրագրող էր և խաղում էր վոլեյբոլի ազգային թիմում։ Մի քանի ամիս անցկացրել է Պորտուգալիայում, որտեղ ուսումնասիրել է տեղի երգերը։ Պորտուգալիայում երկար ժամանակ գտնվելու ընթացքում բացահայտել է բրազիլական երաժշտությունը, հատկապես` Բոսանովան և համագործակցել է այդ ոճի կոմպոզիտորների հետ։ 1960-ականների սկզբին Բոսանովայի մասին վավերագրական ֆիլմում որպես դերասան և ռեժիսոր փորձել է իր ուժերը Բադեն Պաուել դե Ակինոյի դերում։ 1966 թվականին որպես դերասան և կոմպոզիտոր մասնակցել է Կլոդ Լելուշի «Տղամարդ և կին» ֆիլմի ստեղծմանը։ Նիկոլ Կրուազիլի հետ նա նաև երգել է Un homme et une femme գլխավոր երգը, որի տեքստն ինքն է գրել։
Եղել է Saravah ձայնագրման լեյբլի հիմնադիրը, որի հետ հետագա տարիներին եղել է բազմաթիվ երաժշտական տաղանդների, այդ թվում` Ժակ Հիգելինի և Բրիջիթ Ֆոնտենի պրոդյուսերը։
1966-1969 թվականներին ամուսնացած է եղել դերասանուհի Անուկ Էմեի հետ։ 1980-ականներին ճապոնացի նկարչուհի Ացուկո Ուսիոդայի հետ ամուսնությունից հետո կես տարի ապրել է կնոջ հայրենիքում։ Նրանց դուստրը երաժիշտ Մայա Բարուխն է։ Նա նաև պարբերաբար հրապարակել է երաժշտական ձայնագրություններ, այդ թվում` երաժշտություն Ալբերվիլի ձմեռային Օլիմպիական խաղերի համար (1992)։ Որպես երգիչ մասնակցել է Դեյվիդ Մաքնիլի (1975), Դանիել Միլլի (1999) և Ժան Պիեր Մասի (2012) ձայնագրություններին։


== Ֆիլմագրություն ==
Դերասան.

«Սիրելու քաջություն» (2005)
«Լինում են օրեր... Լինում են գիշերներ» (1990)
«Նա ամենուր տեսնում է թզուկներ» (1981)
«Կրիայի կղզուց փրկվածները» (1976)
«Տրաուլեր» (1967)
«Տղամարդ և կին» (1966)
«Մեծ ակնթարթներ» (1965)
«Աղջիկը և հրացանը» (1964)
«Դրեյֆ» (1964)
«Որտեղի՞ց ես դու, Ջոնի» (1963)
«Թունդ հարբածը» (1962)
«Կանգնեցրեք թմբուկները» (1961)Կոմպոզիտոր.

«Դրվագ» (1998)
«Ամուսնալուծություն» (1979)
Saravah (1972)Ռեժիսոր.

«Ամուսնալուծություն» (1979)
Saravah (1972)Սցենարիստ.

«Ամուսնալուծություն» (1979)


== Ծանոթագրություններ ==


== Արտաքին հղումներ ==
Pierre Barouh sur Saravah.fr
Գազիզ (գյուղ, Կուգարչինսկի շրջան)

Գազիզ (ռուս.՝ Газиз, բաշկիրերեն՝ Ғәзиз), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 123 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջոն Աբսոլոն

Ջոն Աբսոլոն (անգլ.՝ John Absolon, 1815[…], Լոնդոն, Մեծ Բրիտանիայի և Իռլանդիայի միացյալ թագավորություն - մայիսի 5, 1895(1895-05-05), Լոնդոն, Միացյալ Թագավորություն), անգլիացի ջրանկարիչ, բնանկարիչ։


== Կենսագրություն ==
Նկարչություն սովորել է Լոնդոնում, այնուհետև Փարիզում։ Աբսոլոնը բնապատկերների շարք նկարել է Շվեյցարիայում և Իտալիայում։ Նրա լավագույն գործերից են համարվում հետևյալ ստեղծագործությունները.

Ձկնորսները (1845)
Առաջին գիշերը վանքում (1856)
Ոսկերչի արհեստանոց (անգլ. Goldsmith workshop) (1860)
Տեսարան նորմանդական ծովափին (1860, Լոնդոն, Վիկտորյայի և Ալբերտի թանգարան))
Հնձվորների մոտ (Սիդնեյ, Նոր Հարավային Ուելսի պատկերասրահ)


== Ծանոթագրություններ ==


== Արտաքին հղումներ ==
Ջոն Աբսոլոնի նկարներ